Sakanako Mankomunitatea » Nanoipuin Lehiaketa | 2019
Nanoipuin Lehiaketa | 2019
Euskaltegietako Ikasleei Zein Mintzakideei Zuzendutako Nanoipuin Lehiaketa 2019
Lanak martxoaren 15era arte Internet bidez bidali daitezke euskara1@sakana-mank.eus helbidera pdf formatuan. Datuak (izen-abizenak, telefonoa, helbidea, e-posta eta ikasketa-maila) beste dokumentu batean bidaliko dira.
Oinarriak PDFan – Nano ipuinlehiaketa 2019
Lehiaketa honetan euskalduntzen ari den Sakanako edozein pertsonak har dezake parte, baita Mintzakide programako parte-hartzaileek ere.
3 maila ditu lehiaketak:
1. mailan A1 eta A2 mailetako ikasleek har dezakete parte.
2. mailan, berriz, B1 mailako ikasleek.
3. maila B2 eta C1 mailetako ikasleendako da.
Mintzakide programako parte-hartzaileek duten ezagutzaren pareko mailan hartuko dute parte.
Lanak banaka egingo dira, eta egile bakoitzak nahi beste testu aurkez ditzake. Nanoipuin bakoitzak 100 hitz izango ditu gutxienez eta 150 gehienez.
Lanak Internet bidez bidaliko dira euskara1@sakana-mank.eus helbidera pdf formatuan. Datuak (izen-abizenak, telefonoa, helbidea, e-posta eta ikasketa-maila) beste dokumentu batean bidaliko dira antolakuntzak banatutako ereduan idatzirik.
Lanak aurkezteko azken eguna martxoaren 15a izango da.
Sariak eman gabe gera daitezke, baldin eta obrek ez badute behar bezalako merezimendurik. Era berean, sariak ex aequo moduan banatu ahalko dira lan batzuen artean.
Aurkeztutako lanak Sakanako Mankomunitatearen esku geldituko dira. Mankomunitateak lanak argitaratzeko aukera gordeko du, paperean zein webgunean, betiere egilearen izena adieraziz.
Maila bakoitzeko saridunek eBook bat jasoko dute.
Datu Pertsonalak Babesteko 15/1999 Lege Organikoak ezarritakoa betetzeko, parte-hartzaileek onartu egiten dute lehiaketa honetan ematen dituzten datu pertsonalak Sakanako Mankomunitatearen fitxategi batean gordeta geratuko direla. Parte hartzaileek eskubidea dute beren datuak eskuratzeko, zuzentzeko eta ezabatzeko, tratamendua murrizteko edota haren kontra egiteko. Horretarako, jakinarazpen idatzia bidali beharko dute Sakanako Mankomunitatera.
Sari-ematea berariaz antolaturiko ekitaldi batean egingo da. Sakanako Mankomunitateak ekitaldian ateratako argazki eta bideoak zabaldu ahal izanen ditu.
Erantzunak desaktibatuta daude Nanoipuin Lehiaketa | 2019 sarreran
← Maria Markotegi Sariak | 2019
Sakanako Mendi Elkarteen egutegiak →